als_Latn dik_Latn sag_Latn
22 gazetarë në “kazan” nga Rama, Ylli Rakipi reagon i pari për sharjet e kryeministrit
Ndërsa bisedonte me Ilir Metën në studion e News24, gazetari Ylli Rakipi iu përgjigj me ironi kategorizimit si “kazan” që i bëri Edi Rama tek Zonë e Lirë. “E ke vënë re që i duket vetja i fuqishëm tani?” Pyeti Rakipi Ilir Metën.
“Na shan të gjithëve tani. Na shan neve. I duket vetja si Erdogani tani. Po të paktën ai të fut në burg, nuk të shan” tha me ironi gazetari.
Në intervistën me Arjan Çanin, Rama i quajti “kazan” 22 gazetarë. Ky i Ylli Rakipit ishte një reagim rastësor dhe jo i drejtpërdrejtë për Edi Ramën, por asnjë prej gazetarëve nuk ka pasur një reagim publik deri tani për sharjet e kryeministrit.
Sërish në mënyrën e tij, Ylli Rakipi thumboi kryeministrin, në formë hakmarrjeje për etiketimin që iu bë bashkë me 21 gazetarë të tjerë.
Rakipi: Atij i thotë Zhuljetë (Bashës), e vë poshtë atë, megjithëse ka pasur thashetheme për zotin Rama në këtë pikëpamje, atij i thotë Zhyljetë. Dhe ai e pranon e ke vënë re, që e pranon?
Meta: E pranon ai (Basha) , mjaft që t’ia heqin këto partitë e vogla. E pranon.
Ylli Rakipi nuk artikuloi çfarë thashethemesh ka pasur për zotin Rama, por e lidhi këtë me faktin që e quan Lulzim Bashën “Zhyljeta”.
als_Latn als_Latn als_Latn als_Latn als_Latn als_Latn als_Latn als_Latn